ཨ་རའོ་བྷྱོ་ཡི་དགོངས་པར་ལོ་ཙཱ་བྱེད་པ་ནི་མ་རྩོམ་གྱི་རྩོམ་པ་པོའི་དགོངས་དོན་ཇི་བཞིན་སོར་འཇོག་བྱེད་པ་ཞིག་མ་ཡིན་པར།ནང་དོན་གསར་པ་གསར་གཏོད་བྱེད་ཆོག་པའི་ལས་འགན་ཞིག་ཡིན་པར་འདོད།ལྟ་བ་དེ་ཡིས་ཏེ་རི་ཏ་ཡི་སྒྲིག་གཏོར་རིང་ལུགས་ཀྱི་བརྟག་ཐབས་སྨྲ་བ་མཚོན་འདུག་ཅིང་།མ་རྩོམ་ནི་རྩོམ་པ་པོས་བརྗོད་འདོད་པའི་ནང་དོན་ཐམས་ཅད་སྡུད་རྐྱང་བྱེད་ཆོག་པའི་རྫ་སྣོད་ཆེན་པོ་ཞིག་མ་ཡིན་ཏེ།ལོ་ཙཱ་བའི་དགོས་མཁོ་དང་ལོ་ཙཱའི་བྱ་བྱེད་ཀྱི་གོ་རིམ་བྱེ་བྲག་པའི་ཁྲོད་ངེས་པར་རྩ་བ་ནས་བཟོ་བཅོས་བྱེད་དགོས་པར་བསྟན།དེ་བས་ལོ་ཙཱའི་བྱ་བྱེད་ཕལ་མོ་ཆེ་ནིགཞན་འགྱུརརིགས་ཤིག་ཏུ་ལྟ་དགོས་ཤིང་།སྒྲ་དོན་ཇི་བཞིན་དུ་འགྱུར་བ་ཞེས་པའི་གོ་དོན་ནི་དོན་དུ་ཕན་མེད་ནུས་མེད་ཅིག་ཡིན་པས་ན།གཞན་འགྱུརགྱི་གོ་རིམ་དེའི་ཁྲོད་ལོ་ཙཱ་བ་སུ་དང་གང་ལའང་རང་ལྟ་དང་རང་དབང་ཡོད་ཆོག་པར་གསུངས།